Znani so finalisti natečaja #SEATseekingName

**SEAT-ov novi športni terenec se bo imenoval
Alboran, Aranda, Avila ali Tarraco**

* **Do 25. septembra lahko javnost glasuje za svojega najljubšega kandidata**
* **Ime novega športnega terenca bo objavljeno do 15. oktobra**
* **Nova Arona, CUPRA R in Amazon Alexa, SEAT-ove glavne atrakcije na frankfurtskem avtomobilskem salonu**

**Frankfurt (Nemčija)**–Alboran, Aranda, Avila ali Tarraco – eno izmed teh štirih španskih geografskih imen bo krasilo novi SEAT-ov športni terenec, ki bo naprodaj prihodnje leto. SEAT-ov predsednik Luca de Meo je finaliste razglasil na frank­furtskem avtomobilskem salonu.

Do 25. septembra lahko vsi ljubitelji SEAT-a na spletnih straneh seat.es/ buscanombre ali seat.com/seekingname glasujejo za svojega najljubšega kandidata. Zmagalo bo krajevno ime, ki bo prejelo največ glasov.

Štiri imena so se prebila skozi predzadnjo fazo pobude za poimenovanje SEAT-ovega velikega športnega terenca, že tretjega za modeloma Ateca in Arona. Za to fazo je morala znamka organizirati več fokusnih skupin na svojih najpomembnejših trgih ter preveriti tudi mnenja v državah, kjer je prisotna, da bi tako izmed devetih predlaganih imen izbrala štiri finaliste.

SEAT-ov predsednik Luca de Meo je v okviru svoje predstavitve spregovoril o štirih izbranih imenih in o odličnem odzivu na to pobudo ter ob tem dejal: **"Alboran, Aranda, Avila in Tarraco izpolnjujejo vse potrebne pogoje, da bi se uvrstili med SEAT-ove logotipe. Projekt je bil izjemno uspešen in znova se želimo zahvaliti več kot 133.000 navdušencem iz 106 držav, ki so se odzvali na pobudo. Pred nami je samo še zadnja faza in vse ljubitelje znamke SEAT vabimo h glasovanju."**

**Štirje finalisti**

**Alboran**: Alboransko morje je najzahodnejši del Sredozemlja, glavno gibalo zahodno­sredozemskega vodnega kroga in dom največje biotske raznovrstnosti med evropskimi morji.

**Aranda**: ta kraj z več kot 32.000 prebivalci v provinci Burgos v avtonomni skupnosti Kastilja in Leon je glavno mesto pokrajine Ribera del Duero, ki slovi po vinarstvu.

**Avila**: mesto v avtonomni skupnosti Kastilja in Leon je s 1.131 metri nadmorske višine najvišje glavno mesto province v Španiji. Simbol Avile je zid, ki obdaja staro mestno jedro.

**Tarraco**: to je ime nekdanjega rimskega mesta, enega najpomembnejših v antični Španiji, ki se danes imenuje Tarragona. Njegovi arheološki ostanki so se leta 2000 uvrstili na seznam Unescove svetovne dediščine.

Pobuda #SEATseekingName, ki jo je SEAT sprožil 1. junija, je prejela skupaj 133.332 predlogov od ljubiteljev SEAT-a iz 106 držav. Predlaganih je bilo 10.130 imen španskih krajevnih imen, skladno s smernicami znamke. Izbor se je nadaljeval po strogem postopku ob upoštevanju jezikoslovnih in pravnih meril ter produktnih značilnosti SEAT-ovega novega športnega terenca.

Po izboru finalistov bo ime SEAT-ovega novega športnega terenca razglašeno do 15. oktobra. Prvič v zgodovini znamke bo ime enega njenih modelov izbrala javnost z glasovanjem; izbrano ime se bo pridružilo vrsti 13 španskih krajevnih imen, po katerih je SEAT poimenoval svoje modele; prva med njimi je leta 1982 ime dobila Ronda.

**Nova Arona, CUPRA R in Amazon Alexa, SEAT-ove glavne atrakcije na frankfurtskem avtomobilskem salonu**

V okviru frankfurtskega avtomobilskega salona so pri SEAT-u danes napovedali tudi, da bo SEAT prva znamka avtomobilov v Evropi, ki bo v svoja vozila vgradila Alexo, interaktivno glasovno storitev ameriškega velikana e-trgovine Amazona. Storitev z glasovnim upravljan­jem bo na voljo konec letošnjega leta v SEAT-ovih modelih Leon in Ateca, prihodnje leto pa v Ibizi, Aroni in velikem športnem terencu.

SEAT v Frankfurtu premierno predstavlja tudi svoj novi urbani križanec SEAT Arono, ki je na­prodaj z današnjim dnem po ceni od 15.990 EUR naprej. V središču pozornosti sta tudi dva druga vrhunska dosežka: ekskluzivni Leon CUPRA R, omejena serija najmočnejšega avto­mobila znamke – konec leta 2017 bo na trg prišlo le 799 primerkov – in nova Ibiza 1.0 TGI, izvedba SEAT-ove uspešnice s pogonom na stisnjeni zemeljski plin.

**SEAT** je edino špansko podjetje v svoji panogi, ki pokriva celotni razpon avtomobilske proizvodnje – od dizajna, razvoja in proizvodnje do trženja. Je član koncerna Volkswagen in mednarodno podjetje s sedežem v Martorellu (Barcelona). Izvaža 81 % svojih vozil in je preko prodajne mreže, v katero je vključenih 1.700 partnerskih avtohiš, prisoten v 80 državah. Leta 2016 je njegov dobiček iz rednega poslovanja znašal več kot 143 milijonov evrov, kar je najboljši rezultat v zgodovini podjetja. Poleg tega je po vsem svetu skupno prodal skoraj 410.000 vozil.

Skupina SEAT zaposluje več kot 14.500 ljudi. Ti delajo v treh proizvodnih centrih – Barcelona, El Prat de Llobregat in Martorell, kjer med drugim izdelujejo prodajno izjemno uspešna modela Ibiza in Leon. Na Češkem izdelujejo modela Ateca in Toledo, na Portugalskem Alhambro in na Slovaškem Mii.

Multinacionalno podjetje ima tudi tehnični center, v katerem dela 1.000 inženirjev. Njihov cilj je postati gonilna sila na področju inovacij za vodilnega industrijskega investitorja v raziskave in razvoj v Španiji. SEAT v svoji modelski paleti že ponuja najsodobnejšo povezljivostno tehnologijo, trenutno pa se osredotoča na globalno digitalizacijo, ki je bistvena v zagotavljanju mobilnosti za prihodnost.

|  |
| --- |
| **SEAT Communications** |
| **Cristina Vall-Llosada**Vodja korporativnega komuniciranja T / +34 93 708 53 78 M / +34 646 295 296 cristina.vall-llosada@seat.es**http://seat-mediacenter.com** |  | **Ezequiel Avilés**Korporativno komuniciranjeT / +34 93 708 59 50 M / +34 646 303 738 ezequiel.aviles@seat.es |